Léon Genoud-Repond

Léon Genoud-Repond /le.ɔ̃ ʒə.nu ʁə.pɔ̃/ (naskita en 1843 kaj mortinta en 1900Bulletin officiel des séances du Grand-Conseil du Canton de Fribourg, jaro 1900, kunsido de la 1an de majo 1900) estis svisa topografo, agrikulturisto kaj politikisto. Li vivis kaj laboris en la okcidenta kantono Friburgo. Lia oficiala kariero koncentriĝis precipe en la sudo de la kantono, kie li plenumis diversajn magistratecajn oficojn. Li estis ano de la dekstra konservativa partio.
 Biografio 
 Origino kaj junaĝo 
Léon Genoud-Repond naskis en la jaro 1843 en unu el la plej estimindaj kaj tiam estimataj familio de la regiono de Châtel-Saint-Denis. Li estis la filo de Georges-Genoud Repond, maljuna magistrato, kiu de longa tempo jam estis membro de la Friburga Granda Konsilio. Tiu sinjoro reprezentis la distrikton Vevejso kaj je sia morto estis la dojeno de la Konsilio. Léon Genoud-Repond studis dum jaroj en la knaba gimnazio Sankta Miĥaelo kaj poste li komencis metilernon por iĝi topografo. Al li tamen ne tre plaĉis tiu metio, do li foriris al Liono en Francion por lerni la komercan arton. Kiam li returnis en sian patrolandon, li tamen nelonge komercis, kaj tuj decidis finfine dediĉi sin al la terkultivado anstataŭe.
 Plenkreskula vivo kaj morto 
Léon Genoud-Repond en 1883 fianĉiĝis kaj edziĝis al Emma Eggis (1853-1912), anino de germandevena muzikista familioBulletin de l'Institut Fribourgeois d'héraldique et de généalogie, ekzemplero decembro 2009, bulteno no 42, paĝo 8. Ambaŭ naskos baldaŭe en 1885 filon, kies nomo estas Augustin Genoud-Eggis, kiu iĝis poste famkonata arĥitekto en la friburga kantono. Sed la jaro 1883 estis ankaŭ tre grava por Léon Genoud-Repond, ĉar tiutempe li estis elektita de siaj samdistriktanoj kiel membro de la Granda Konsilio de Friburgo, sukcedante tiel al sia propra patro, kiu tiujare forpasis.

De tiam ĝis sia morto, Léon Genoud-Repond ĉiam estis reelektita de siaj samdistriktanoj. Plurfoje ankaŭ la Ŝtata Konsilio de Friburgo honoris lin per grandaj honorsignifoj: li estis nomumita matrikulisto de Châtel-Saint-Denis kaj poste prefekto-leŭtenanto. Li poste ankaŭ ricevis la dignon esti anstataŭanta juĝisto de sia distrikto. Multaj atestoj estis liveritaj de la estimo, per kiu liaj samdistriktanoj lin taksis.

Politike, li sekvis la spurojn de sia patro, restante dekstrulo. Tamen li estis estimata de ĉiuj, eĉ de siaj malsamideanoj. Fakte, laŭ la vortoj prononcitaj funebre la 1an de Majo 1900 de sinjoro Gottofrey, tiama prezidanto de la Granda Konsilio, Léon Repond-Genoud "havis politike kontraŭulojn, sed neniujn malamikojn".

Li mortiĝis neatendite komence de la jaro 1900 en sia 57 vivjaro pro brusta gripeca malsano, kvankam li laŭdire ĝuis aparte fortikaspektan kompleksion. Je sia morto, sinjoro Repond-Genoud lasis vakan sidlokon en la Granda Konsilio kaj lin anstataŭis septembre de la sama jaro la urbestro de Châtel-Saint-Denis Victor Genoud kiu ricevis 90% de la voĉdonoj en la balotado.
 Bibliografio 
 Bulletin officiel des séances du Grand-Conseil du Canton de Fribourg, jaro 1900, kunsido de la 1an de majo 1900;
 Bulletin de l'Institut Fribourgeois d'héraldique et de généalogie, ekzemplero decembro 2009, bulteno no 42.
 Notoj kaj referencoj

Kategorio:Friburgo
Kategorio:Svisaj politikistoj
Kategorio:Svisaj politikuloj
Kategorio:Vevejso (distrikto)
Kategorio:19-a jarcento
Kategorio:Svisoj
Kategorio:Svisoj laŭ kantonoj